ગુજરાત આ વાત બરાબર જાણે છે, એટલે જ તત્કાલીન મુખ્યમંત્રી શ્રી નરેન્દ્રભાઈ મોદીએ સાયબર ક્રાઈમ સામે ગુજરાતના વહીવટીતંત્રને સજ્જ કરવાની શરૂઆત કરી હતી. ગુજરાતમાં વર્ષ ૨૦૧૪થી જ સાયબર સુરક્ષાથી રાજ્યને સુરક્ષિત કરવાના વ્યવસ્થિત પ્રયાસો શરૂ કર્યા હતા. મુખ્યમંત્રી શ્રી વિજયભાઈ રૂપાણીના નેતૃત્વમાં ગુજરાતે સાયબર સુરક્ષા કવચને વધુ મજબૂત બનાવ્યું છે. વિકસિત દેશોમાં જે રીતે સાયબર સુરક્ષાતંત્ર ગોઠવવામાં આવે છે તે જ રીતે ગુજરાતમાં સાયબર હુમલા સામે રક્ષણ આપી સાયબર ક્રાઈમના કેસોના ઉકેલ માટે રાજ્યમાં સાયબર સુરક્ષા કવચની સ્થાપના કરવામાં આવી છે.